钦定古今图书集成/明伦汇编/闺媛典/第045卷 > 马邈妻李氏
## 钦定古今图书集成/明伦汇编/闺媛典/第045卷 > 马邈妻李氏

按《四川总志》：李氏守将，马邈妻。炎兴元年冬十一月邓艾深入阴平，径达江油，邈不为备。一日阅军，天甚
寒，邈归私室，与妻拥炉。妻曰：“近闻边关告急，君豫然
何也？”邈曰：“天子听信黄皓，溺于酒色，吾意祸不远矣。
魏兵至日，吾必降。”李氏唾面曰：“君为男子，先怀不忠
不义之心，虚受国家爵禄，吾何面目与君共立乎？”邈
默然。忽报邓艾已入门，邈大惊，忙出降，李氏闻之，遂
自缢死。艾问其故，邈实告。艾怜其贤，具棺葬之。《静轩
诗》曰：可怜巴蜀多名将，不及江油李氏贤。